جیرۆم بۆاتینگ

جیرۆم بۆاتینگ ( ; لەدایکبووی ٣ی ئەیلوولی ١٩٨٨) یاریزانێکی پیشەگەری ئەڵمانییە و وەک بەرگریکاری ناوەڕاست یاری دەکات.بۆاتینگ لە یانەی ھێرتا بی ئێس سی دەستی بە ژیانی وەرزشی کرد و لەوێ لە ڕیزەکانی لاوانەوە گەشەی کرد بۆ تیپی یەکەم. دوای یەکەم وەرزی لەگەڵ یانەی ھێرتا، زۆری نەخایاند گرێبەستی لەگەڵ یانەی وەرزشیی ھامبۆرگا کرد و خۆی وەک بەشێکی دانەبڕاو لە تیپەکە جێگیر کرد، ئەمەش یارمەتی یانەکەی دا بۆ ئەوەی دووجار لەسەر یەک بگاتە قۆناغی پێش کۆتایی خولی ئەورووپا. دوای وەرزێک لەگەڵ مانچستەر سیتی، لە ساڵی ٢٠١١ پەیوەندی بە بایەرن میونشنەوە کرد و چەندین خەڵاتی ناوخۆیی و ئەورووپی لەگەڵ یانەکەدا بەدەستھێنا، دیارترینیان سێ نازناوی وەرزەکە بوو لە وەرزەکانی ٢٠١٢–٢٠١٣ و ٢٠١٩–٢٠. لە ٣٠ی حوزەیرانی ٢٠٢١ گرێبەستەکەی لەگەڵ یانەکە کۆتایی ھات و بووە یارێزانێکی ئازاد پێش ئەوەی گرێبەست لەگەڵ لیۆن بکات. لە ١ی ئەیلوولی ٢٠٢١، بۆاتینگ بە گواستنەوەی بێ بەرامبەر پەیوەندی بە یانەی لیۆنی فەرەنسییەوە کرد. گرێبەستی تا ٣٠ی حوزەیرانی ٢٠٢٣ واژوو کرد. لە ٩ی حوزەیرانی ٢٠٢٣ یانەی لیۆن لە ڕێگەی سۆشیال میدیاوە پشتڕاستی کردەوە کە بۆاتینگ لەگەڵ تەواوبوونی گرێبەستەکەی یانەکەی بەجێدەھێڵێت.

لەسەرە ئاستی ھەڵبژاردەی نیشتیمانی ژێر ٢١، ١٩ ،١٧ ساڵانی ئەڵمانیا یاری کردووە. لە ٥ی تەممووزی ٢٠٠٧ لەلایەن ڕاھێنەر فرانک ئینگلەوە بانگھێشتی پێکھاتەی ژێر ١٩ ساڵانی ئەڵمانیا کرا بۆ پاڵەوانێتی ئەورووپای خوار ١٩ ساڵانی کە لە لە ١٦ی تەممووز تا ٢٧ی تەمموزی٢٠٠٧ نەمسا بەڕێوەچوو. زۆری نەخایاند سەرکەوت بۆ ھەڵبژاردەی نیشتمانی. لە ٧٠ یاری نوێنەرایەتی ئەڵمانیای کردووە و بەشداری کردووە لە یۆرۆی ٢٠١٢ و یۆرۆی ٢٠١٦ و جامی جیھانیی فیفای ٢٠١٠ و جامی جیھانیی فیفای ٢٠١٤ و جامی جیھانیی فیفای ٢٠١٨. ئەندامێکی سەرەکی بوو لە سەرکەوتنی وڵاتەکەی لە جامی جیھانیی فیفای ٢٠١٤.

 نازناوەکان 
مانچستەر سیتی
 جامی یەکێتی ئینگلتەرا: 2010-11

بایەرن میونشن
 بۆندسلیگا: ٢٠١٢–١٣, ٢٠١٣–١٤, ٢٠١٤–١٥, ٢٠١٥–١٦, ٢٠١٦–١٧, ٢٠١٧–١٨, ٢٠١٨–١٩, ٢٠١٩–٢٠, ٢٠٢٠–٢١
 جامی ئەڵمانیا: ٢٠١٢–١٣، ٢٠١٣–١٤، ٢٠١٥–١٦، ٢٠١٨–١٩، ٢٠١٩–٢٠
 جامی سووپەری ئەڵمانیا: ٢٠١٢, ٢٠٢٠
 خولی پاڵەوانەکانی ئەورووپا: ٢٠١٢–١٣, ٢٠١٩–٢٠
 جامی سووپەری ئەورووپا: ٢٠١٣, ٢٠٢٠
 جامی جیھانیی یانەکانی فیفاا: ٢٠١٣, ٢٠٢٠

ئەڵمانیا ژێر ٢١ ساڵ
 پاڵەوانێتی ئەورووپای خوار ٢١ ساڵان: ٢٠٠٩

ئەڵمانیا
 جامی جیھانیی فیفا: 2014 ; پلەی سێیەم: 2010

 سەرچاوەکان 

پۆل:یاریزانانی جامی جیھانیی فیفای ٢٠١٨
پۆل:یاریزانانی جامی نەتەوەکانی ئەورووپای ٢٠١٦
پۆل:یاریزانانی جامی جیھانیی فیفای ٢٠١٤
پۆل:یاریزانانی جامی نەتەوەکانی ئەورووپا بۆ تۆپی پێی ٢٠١٢
پۆل:یاریزانانی جامی جیھانیی فیفای ٢٠١٠
پۆل:یاریزانانی براوەی خولی پاڵەوانەکانی ئەورووپا
پۆل:یاریزانانی لیگ ١
پۆل:یاریزانانی پرێمیەرلیگ
پۆل:یاریزانانی بۆندسلیگا
پۆل:یاریزانانی یانەی تۆپی پێی مانچستەر سیتی
پۆل:یاریزانانی ھەڵبژاردەی تۆپی پێی ئەڵمانیا
پۆل:زیندووان
پۆل:لەدایکبووانی ١٩٨٨
پۆل:یاریزانانی براوەی جامی جیھانیی فیفا
پۆل:یاریزانانی خولی تۆپی پێی ئیتالیا